**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Κατά το άρθρο 13 του Κανονισμού (ΕΕ) 2016/679

Το ΝΠΙΔ Αστική Μη Κερδοσκοπική Εταιρία (Α.Μ.Κ.Ε.) µε την επωνυμία «Α.Μ.Κ.Ε. Κοινωνικής Φροντίδας & Ανάπτυξης Δήμου Ρόδου», που εδρεύει στη Ρόδο (οδός Ιωάννη Μεταξά, Τ.Κ. 85100 τηλ. 22410 43995), όπως νόμιμα εκπροσωπείται από τον Πρόεδρο του Διοικητικού Συμβουλίου του, εφεξής καλούμενος «ΝΠΙΔ Α.Μ.Κ.Ε. Ρόδου», ενημερώνει µε το παρόν, και σύμφωνα µε τις διατάξεις της κείμενης εθνικής και ευρωπαϊκής νομοθεσίας περί προστασίας δεδομένων προσωπικού χαρακτήρα και δη του Γενικού Κανονισμού (ΕΕ) 2016/679 (εφεξής «ΓΚΠΔ»), για τα ακόλουθα:

Το ΝΠΙΔ Α.Μ.Κ.Ε. Ρόδου ενεργώντας υπό την ιδιότητά του ως Υπεύθυνος Επεξεργασίας, συλλέγει μέσω αίτησης και των συνοδευτικών αυτής εγγράφων (εφεξής από κοινού καλούμενα «Αίτηση») τα απολύτως αναγκαία δεδομένα προσωπικού χαρακτήρα, προκειμένου εξουσιοδοτημένο προσωπικό του ΝΠΙΔ ΑΜΚΕ Ρόδου να αξιολογήσει την εγγραφή του ανήλικου τέκνου του αιτούντα γονέα/κηδεμόνα στον Βρεφονηπιακό σταθμό Μοσχόβη / Παιδικό Σταθμό περιοχή Νέο Νοσοκομείο Ρόδου. Τα δεδομένα που συλλέγονται και τυγχάνουν επεξεργασίας ανήκουν τόσο στην κατηγορία των απλών δεδομένων, όπως στοιχεία επικοινωνίας, πιστοποιητικό οικογενειακής κατάστασης ή ληξιαρχική πράξη συμφώνου συμβίωσης, έγγραφα τεκμηρίωσης επιμέλειας η γονικής μέριμνας, ληξιαρχική πράξη γέννησης παιδιού, βεβαιώσεις εργασίας, βεβαιώσεις αποδοχών, βεβαιώσεις ανεργίας, δήλωση φορολογίας εισοδήματος και εκκαθαριστικό σημείωμα, άδεια νόμιμης παραμονής για αλλοδαπούς, βεβαιώσεις σπουδών για γονείς φοιτητές, βεβαιώσεις για πατέρα στρατιώτη όσο και στις ειδικές κατηγορίες δεδομένων προσωπικού χαρακτήρα (ευαίσθητα δεδομένα), όπως η Ατομική Κάρτα Υγείας του φιλοξενούμενου παιδιού, γνωματεύσεις ιατρών, βιβλιάριο υγείας παιδιού, πιστοποιητικά αναπηρίας. Ειδικότερα, τα δεδομένα που συλλέγονται θα τύχουν επεξεργασίας αποκλειστικά για τις ανάγκες διεκπεραίωσης της Αίτησης εγγραφής στον Βρεφονηπιακό σταθμό Μοσχόβη / Παιδικό Σταθμό Νέο Νοσοκομείο Ρόδου, η οποία περιλαμβάνει την αξιολόγηση των στοιχείων για την πλήρωση του δικαιώματος εγγραφής του εκάστοτε ανήλικου τέκνου του ενδιαφερόμενου γονέα/κηδεμόνα και την δέουσα επικοινωνία μαζί τους προς εκπλήρωση του επιδιωκόμενου σκοπού.

Η συλλογή και επεξεργασία των απλών δεδομένων για την εκπλήρωση του ως άνω επιδιωκόμενου σκοπού (αξιολόγηση δικαιώματος εγγραφής) και συναφών με αυτόν σκοπούς (λ.χ. επικοινωνία με ενδιαφερόμενους γονείς/κηδεμόνες) είναι απαραίτητα για την εκπλήρωση καθήκοντος που εκτελείται κατά την άσκηση της δημόσιας εξουσίας που έχει ανατεθεί στο ΝΠΙΔ Α.Μ.Κ.Ε. Ρόδου [άρθρο 6.1(ε) ΓΚΠΔ], ενώ σε ότι αφορά τις ειδικές κατηγορίες δεδομένων (ευαίσθητα δεδομένα) η επεξεργασία τους είναι απαραίτητη για λόγους ουσιαστικού δημοσίου συμφέροντος (άρθρο 9.2(ζ) ΓΚΠΔ), οι οποίοι αφορούν την δυνατότητα εγγραφής στις υπηρεσίες του Βρεφονηπιακού σταθμού Μοσχόβη όσων πληρούν τα κριτήρια που εφαρμόζονται από τη νομοθεσία και σύμφωνα με τις πραγματικές δυνατότητες διαθεσιμότητας.

Πρόσβαση στα δεδομένα που συλλέγονται από το ΝΠΙΔ Α.Μ.Κ.Ε. Ρόδου έχει μόνο το αρμόδια εξουσιοδοτημένο προσωπικό του ΝΠΙΔ Α.Μ.Κ.Ε. Ρόδου, συνεργάτες αυτού ενεργούντες ως Εκτελούντες την Επεξεργασία και δεσμευόμενοι από κατάλληλες δεσμευτικές ρήτρες εχεμύθειας και πάντα υπό την εποπτεία του ΝΠΙΔ Α.Μ.Κ.Ε. Ρόδου, καθώς και τρίτοι υπερκείμενοι φορείς (λ.χ. αρμόδια υπουργεία) και δημόσιες αρχές, στο βαθμό που απαιτείται για καθένα εξ αυτών. Σε καμία περίπτωση, το ΝΠΙΔ Α.Μ.Κ.Ε. Ρόδου δεν διαβιβάζει τα εν θέματι δεδομένα εκτός ΕΕ/ΕΟΧ

Τα δεδομένα αυτά διατηρούνται στο αρμόδιο Τμήμα για το απαραίτητο χρονικό διάστημα διεκπεραίωσης της Αίτησης και πιθανόν για όσο απαιτεί η οικεία νομοθεσία και κατόπιν αρχειοθετούνται σε ειδικά διαμορφωμένους χώρους που δεν παρέχουν πρόσβαση σε µη εξουσιοδοτημένο προσωπικό του ΝΠΙΔ Α.Μ.Κ.Ε. Ρόδου. Δυνατόν να προβλέπεται η ασφαλής καταστροφή τους μετά την πάροδο του απαραίτητου χρονικού διαστήματος που προβλέπει η νομοθεσία κατά περίπτωση (πχ ΠΔ 480/1985). Η παροχή των δεδομένων αυτών είναι απαραίτητη για την παρούσα Αίτηση και αν δεν δοθούν από το Υποκείμενο των Δεδομένων, η διεκπεραίωση της δεν θα είναι δυνατή.

Κάθε Υποκείμενο των Δεδομένων έχει δικαίωμα υποβολής αιτήματος στον Υπεύθυνο Επεξεργασίας για: πρόσβαση- ενημέρωση, διόρθωση, περιορισμό επεξεργασίας των δεδομένων που το αφορούν, αντίταξη στην επεξεργασία καθώς και για τη διαγραφή και τη φορητότητα, πάντα υπό τους όρους και τους περιορισμούς της κείμενης νομοθεσίας (πχ 17 παρ.3, 20 παρ.3, 23 ΓΚΠΔ), καθώς επίσης και το δικαίωμα ανάκλησης προηγούμενης συγκατάθεσής εφόσον έχει παρασχεθεί και υπό τον όρο ότι η ανάκληση εφαρμόζεται σε μεταγενέστερη αυτής επεξεργασία. Τα δικαιώματα αυτά ασκούνται είτε µε τη συμπλήρωση της αντίστοιχης αίτησης-φόρμας που υπάρχει διαθέσιμη στις εγκαταστάσεις του ΝΠΙΔ Α.Μ.Κ.Ε. Ρόδου, είτε µε αποστολή επιστολής στη διεύθυνση: «ΝΠΙΔ Α.Μ.Κ.Ε. Ρόδου», (οδός Ιωάννη Μεταξά Τ.Κ. 85100 τηλ. 22410 43995] – Υπόψη: Υπευθύνου Προστασίας Δεδομένων, είτε µε ηλεκτρονικό μήνυμα στη διεύθυνση domesamke@outlook.com). Ο Υπεύθυνος Επεξεργασίας παρέχει στο Υποκείμενο των Δεδομένων πληροφορίες για την ενέργεια που πραγματοποιείται κατόπιν αιτήματος, δυνάµει των άρθρων 15 έως 22 ΓΚΠΔ, χωρίς αδικαιολόγητη καθυστέρηση και σε κάθε περίπτωση εντός µηνός από την παραλαβή και ταυτοποίηση του αιτήματος. Η εν λόγω προθεσμία δύναται να παραταθεί κατά δύο ακόμη μήνες, εφόσον απαιτείται, λαμβανομένων υπόψη της πολυπλοκότητας του αιτήματος και του αριθμού των αιτημάτων (βλ. αναλυτικότερα: άρθρο 12 παρ. 3-4 ΓΚΠΔ). Επίσης, για τυχόν καταγγελία, Το Υποκείμενο των Δεδομένων έχει το δικαίωμα να απευθυνθεί εγγράφως στην Αρχή Προστασίας Δεδομένων Προσωπικού Χαρακτήρα (Δνση: Κηφισίας Ί-3, Τ.Κ. 119 23, Αθήνα) είτε µε ηλεκτρονικό μήνυμα (www.dpa.gr).

Δηλώνω υπεύθυνα ότι έλαβα γνώση της ανωτέρω ενημέρωσης περί επεξεργασίας των προσωπικών δεδομένων του ανήλικου τέκνου μου και των κηδεμόνων - γονέων.

**Ρόδος, …../…../2025**

**Ο Γονέας / Κηδεμόνας**

*Ονοματεπώνυμο / υπογραφή*